Kain i Abel


Kain i Abel 
4 1 Čovjek pozna Evu ženu svoju. Ona osta trudna, rodi Kaina i reče: «Ja rodih jednog čovjeka, s GOSPODOM1.« 2 Ona rodi još njegovog brata Abela. 
Abel je napasao ovce, Kain je obrađivao zemlju. 3 Na kraju sezone, Kain prinese GOSPODU jednu žrtvu od plodova zemaljskih; 4 Abel  mu prinese također *prvijence svojih životinja i njihovo masno. GOSPOD okrenu svoj pogled prema Abelu i njegovoj  žrtvi, 5 ali okrenu svoj pogled od Kaina i njegove žrtve.
Kain bi time veoma razljućen i njegovo lice bi  utučeno. 6 GOSPOD reče Kainu:  «Zašto se ti ljutiš? I zašto je tvoje lice utučeno? Ako uradiš dobro, ne će li ti se pokazati? Ako li ne uradiš dobro, grijeh,  šćućuren na tvojim vratima, hlepi za tobom. Ali ti, svladaj ga1.»
8 Kain porazgovara sa svojim bratom Abelom2, kad biše u poljima, Kain napade svog brata Abela i ubi ga. 9 GOSPOD reče Kainu: »Gdje je tvoj brat?»  «Ne znam odgovori ovaj. Jesam li ja čuvar svojem bratu?»  10 «Što si to učinio uzvrati on. Glas krvi3 tvojeg brata jauče iz zemlje prema meni. 11 Ti si sada proklet od zemlje  koja  je otvorila usta da primi iz tvoje ruke krv4 tvojeg brata. 12 Kad budeš obrađivao svoju zemlju ona ti više ne će dati svoju snagu5. Bit ćeš lutalica i potucalo na zemlji.»
13 Kain reče GOSPODU: «Moja je grješka preteška za podnositi. 14 Ako me ti danas istjeraš s  površine ovog tla, ja ću biti skriven licu tvojem, bit ću lutalica i skitnica na zemlji  i ako me  tko nađe ubit će me.« 15 GOSPOD mu reče: «Pa, dobro! Ubije li tko Kaina, on će biti osvećen sedam puta6.« GOSPOD stavi jedan znak na Kaina da  ga nitko, susrevši ga, ne ubije. 16 Kain se udalji iz nazočnosti GOSPODOVE i nastani se u zemlji Nod7  na istoku Edena.

Stvaranje